ai4bharat/Pralekha huggingface dataset:
ரசாயனம் மற்றும் உரங்கள் அமைச்சகம்
உரத்துறைக்கு ஊக்கமளிக்க மத்திய அரசு பல்வேறு முன்முயற்சிகளை எடுத்துள்ளது – திரு கவுடா
விவசாயிகளுக்கு சேவையாற்றும் நோக்கத்துடன் உரத்துறைக்கு ஊக்கமளிக்க மத்திய அரசு பல்வேறு முன்முயற்சிகளை எடுத்து வருவதாக மத்திய ரசாயனங்கள் மற்றும் உரத்துறை அமைச்சர் திரு டி வி சதானந்த கவுடா தெரிவித்துள்ளார். வேளாண் உற்பத்தியை தக்கவைப்பதற்காக உரச்சத்துக்களை சரியாகப் பயன்படுத்துவது மற்றும் உரப்பயன்பாட்டுத்துறையில் ஏற்பட்டுள்ள புதிய வளர்ச்சிகள் ஆகியவற்றைப் பற்றி விவசாயிகளுக்கு விழிப்புணர்வூட்டும் நோக்கத்துடன், மத்திய வேளாண் கூட்டுறவு மற்றும் விவசாயிகள் நலத்துறையும், மத்திய வேளாண் ஆராய்ச்சி மற்றும் கல்வித்துறையும் இணைந்து, உரமிடுதல் தொடர்பான விழிப்புணர்வு நிகழ்ச்சிகளை விவசாயிகளுக்காக நடத்தி வருகின்றன என்று திரு கவுடா தெரிவித்தார்.
உரம் மற்றும் உரத்தொழில்நுட்பத்தில் ஆராய்ச்சியையும், புதிய கண்டுபிடிப்புகளையும் ஊக்குவிப்பதற்காக, மத்திய உரத்துறையின் கீழ் இயங்கும் பொதுத்துறை நிறுவனங்கள் இணைந்து, “உரங்கள் மற்றும் உரத்தொழில்நுட்ப ஆராய்ச்சிக்கான இந்திய கவுன்சில்” எனப்படும் புதிய அமைப்பை உருவாக்கியுள்ளன. இந்த அமைப்பு சொசைட்டிகள் பதிவுச் சட்டம் 1860-ன் கீழ் சொசைட்டியாக, 2019 ஆகஸ்ட் 19-ல் பதிவு செய்யப்பட்டது. இந்தக் கவுன்சில், உரம் மற்றும் உர உற்பத்தி தொழில்நுட்பம், கச்சாப் பொருட்கள் பயன்பாடு, புதிய பொருட்கள் கண்டுபிடிப்பு ஆகியவை தொடர்பான ஆய்வுப் பணிகளை மேற்கொள்ள உள்ளது. இதுவரை, இதன் பொதுக்குழுமம், இரண்டு கூட்டங்களையும், செயற்குழு மூன்று கூட்டங்களையும் நடத்தியுள்ளது.
-----
(Visitor Counter : 172
அறிவியல் மற்றும் தொழில்நுட்பத்துறை
வேலை வாய்ப்பு இணையதளம் மற்றும் கடற்பாசி திட்டத்தை தொடங்கியது தொழில்நுட்ப தகவல், முன்னறிவிப்பு மற்றும் மதிப்பீட்டு கவுன்சில்
தொழிலாளர்களின் வேலை வாய்ப்புக்காக ‘சக்சம்’ என்ற இணையதளம், கடற்பாசி திட்டம் ஆகியவற்றை தொழில்நுட்ப தகவல், முன்னறிவிப்பு மற்றும் மதிப்பீட்டு கவுன்சில் தொடங்கியது.
தொழில்நுட்ப தகவல், முன்னறிவிப்பு மற்றும் மதிப்பீட்டு கவுன்சிலின் 38வது நிறுவன தினம் நேற்று கொண்டாடப்பட்டது.
இதை முன்னிட்டு ‘சக்சம்’ என்ற வேலை வாய்ப்பு இணையதளம் தொடங்கப்பட்டது. இது குறு, சிறு மற்றும் நடுத்தர நிறுவனங்களுக்கு தேவையான தொழிலாளர்களை ஒன்றிணைக்கிறது. திறமையான தொழிலாளர்களை அடையாள காணவும், தொழிலாளர்களின் பணி நியமனத்தில் இடைத்தரகர்களின் தலையீட்டை ஒழிக்கவும் இது உதவும். 10 லட்சம் வேலை வாய்ப்புகள் ஏற்பட இந்த இணையதளம் உதவும்.
இத்துடன் கடற்பாசி வளர்ப்பு திட்டமும் தொடங்கப்பட்டது.
இந்நிகழ்ச்சியில் பேசிய தொழில்நுட்ப தகவல், முன்னறிவிப்பு மற்றும் மதிப்பீட்டு கவுன்சில் தலைவரும், நிதி ஆயோக் அமைப்பின் அறிவியல் உறுப்பினருமான டாக்டர் வி.கே.சரஸ்வத், ‘‘ புதிய யுகத்தில் அறிவியல் பயன்பாடு அதிகரித்து வருவதாகவும், எதிர்காலத்தில் கம்ப்யூட்டர் தொழில்நுட்பம், குவாண்டம் கம்யூட்டிங், பசுமை ரசாயணம் ஆகியவற்றுக்கு முன்னுரிமை அளிக்க வேண்டும். தொழில்நுட்பத்தில் கவனம் செலுத்துவது இந்தியாவை தற்சார்புடையதாக்கும்’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1697085
----
(Visitor Counter : 162
சுகாதாரம் மற்றும் குடும்ப நலத்துறை அமைச்சகம்
கொவிட்-19 அலைகளால் குழந்தைகள் கடுமையாக பாதிக்கப்படுவார்கள் என்பதற்கு எந்த ஆதாரமும் இல்லை: எய்ம்ஸ் இயக்குநர்
கொவிட்-19 பெருந்தொற்றின் அடுத்தடுத்த அலைகளால் குழந்தைகள் கடுமையாக பாதிக்கப்படுவார்கள் என்பது தவறான தகவலாகும். இதை நிரூபிப்பதற்கான எந்தவொரு தரவும் இந்திய அளவிலோ அல்லது சர்வதேச அளவிலோ இல்லை,” என்று தில்லி எய்ம்ஸ் இயக்குநர் டாக்டர் ரண்தீப் குலேரியா இன்று கூறினார்.
புதுதில்லி பத்திரிகை தகவல் அலுவலகத்தில் உள்ள தேசிய ஊடக மையத்தில் நடைபெற்ற செய்தியாளர்கள் சந்திப்பில் பேசிய அவர், இரண்டாம் அலையின் போது பாதிக்கப்பட்டு மருத்துவமனைகளில் அனுமதிக்கப்பட்ட குழந்தைகளில் 60 முதல் 70 சதவீதம் பேருக்கு இணை நோய்த்தன்மை அல்லது குறைந்தளவு நோய் எதிர்ப்பு சக்தி இருந்ததாகவும், லேசான பாதிப்பு ஏற்பட்ட குழந்தைகள் மருத்துவமனைகளில் சேர்க்கப்படாமலே குணமடைந்தனர் என்றும் தெரிவித்தார்.
எதிர்கால அலைகளை தடுப்பதற்கு முறையான கொவிட் நடத்தைமுறைகளை பின்பற்றுவது அவசியம் என்று கூறிய அவர், மேலும் அலைகள் உருவாவதை தவிர்க்க வேண்டுமென்றால், குறிப்பிடத்தகுந்த அளவு மக்கள் தடுப்பூசி பெறும் வரை கொவிட் நடத்தைமுறையை நாம் பின்பற்ற வேண்டும் என்றார்.
பெருந்தொற்றின் போது ஏன் அலைகள் ஏற்படுகின்றன என விளக்கிய டாக்டர் குலேரியா, வைரஸ் மாற்றமடையும் போது, அதிக பாதிப்பு ஏற்படுத்தும் வகைகள் உருவாகின்றன என்றும் தொற்று குறைந்து கட்டுப்பாடுகள் தளர்த்தப்படும் போது, கொவிட் நடத்தைமுறைகளை மக்கள் பின்பற்றாமல் போவதால் புதிய அலை உண்டாகிறது என்றும் கூறினார்.
சுவாச பாதிப்பு ஏற்படுத்தும் வைரசான கொரோனா அலைகளாக தாக்கும். 1918-ல் ஸ்பானிஷ் காய்ச்சலின் போதும், 2009-ல் பன்றி காய்ச்சலின் போதும் இது தான் நடந்தது.
பல அலைகளுக்கு பிறகு பருவகால தொற்றாக இது மாறலாம் என அவர் தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1725366
தகவல் மற்றும் ஒலிபரப்பு அமைச்சகம்
ஒரே நாளில் புகைப்பட பத்திரிக்கையாளர்களின் அனுபவம்
"இன்றைய பரபரப்பான உலகில் பிரத்தியேகமான செய்திகளுக்கு இடம் இல்லை" என்று பிரேம் படத்தின் இயக்குனர் விக்ரம் பட்வர்தன் கூறியுள்ளார். புகைப்படம் எடுப்பதில் தொழில்நுட்பம் அறிமுகப்படுத்தப்பட்டதன் மூலம், ஒரு தொழிலாக புகைப்பட இதழியல் சமீப காலங்களில் பெரும் மாற்றத்தைக் கொண்டுள்ளது என்று அவர் கூறினார்.
கோவாவில் 53வது இந்திய சர்வதேச திரைப்பட விழாவையொட்டி, பத்திரிகை தகவல் அலுவலகம் ஏற்பாடு செய்துள்ள 'டேபிள் டாக்ஸ்' அமர்வு ஒன்றில் ஊடகங்கள் மற்றும் விழாப் பிரதிநிதிகளுடன் உரையாடியபோது, விக்ரம் பட்வர்தன், ஃபிரேம் ஒரு புகைப்படப் பத்திரிகையாளரின் வாழ்க்கையைப் பற்றியது என்று கூறினார். ஒரு புகைப்படப் பத்திரிக்கையாளரின் தர்மம் என்பது ஒரு நிகழ்வை அப்படியே, திரிபுபடுத்தாமல், மக்களுக்கு அளிப்பதுதான் என அவர் தெரிவித்தார்.
ஒரு புகைப்பட பத்திரிக்கையாளரின் வாழ்க்கையை தனது பணி அனுபவத்தில் இருந்து விளக்கிய அவர், "புகைப்பட பத்திரிக்கையாளர்கள் ஒரு நாளில் பலவிதமான உலகங்களில் வாழ்கிறார்கள், மேலும் அவர்கள் ஒவ்வொரு நாளும் பல்வேறு அனுபவங்களுக்கு உள்ளாகிறார்கள்" என்றார். தனது சொந்த பணி அனுபவத்தைப் பயன்படுத்தி ஒரு புகைப்பட பத்திரிக்கையாளர் எதிர்கொள்ளும் சவால்களை சித்தரிக்க விரும்பியதாக அவர் தெரிவித்தார்.
இந்தப் படத்தின் படப்பிடிப்பு பயணம் பற்றிப் பேசிய விக்ரம் பட்வர்தன், குழுவாக பணிபுரிவது ஒரு பெரும் பலம். இப்படத்தில் இக்குழுப்பணி இந்த பயணத்தை வெகு சுலபமாகவும் சுவாரஸ்யமாகவும் மாற்றியது என்றார். அவரது குழு நன்றாக அமைந்ததால், இருபது நாட்களில் முழு படத்தின் படப்பிடிப்பையும் முடித்துவிட்டதாக அவர் கூறினார்.
படம் பற்றி;
இயக்குனர்: விக்ரம் பட்வர்தன்
தயாரிப்பாளர்: ஜீ ஸ்டுடியோஸ், ஆட்பாட்
திரைக்கதை: விக்ரம் பட்வர்தன்
ஒளிப்பதிவாளர்: மிலிந்த் ஜோக்
ஆசிரியர்: குதுப் இனாம்தார்
நடிகர்கள்: நாகராஜ் மஞ்சுலே, அமே வாக், முகதா கோட்சே, அக்ஷயா குரவ்
சுருக்கம்:
"எங்கள் தொழிலைப் போலவே, எங்கள் வாழ்க்கையும் ஒரு கலை, எந்த கலைக்கும் எந்த வடிவமும் இல்லை," என்று நாற்பத்தைந்து வயதான சந்து பன்சாரே கூறுகிறார். சித்தார்த் தேஷ்முக் இளம் புகைப்பட பத்திரிகையாளர். இருவரும் மகாராஷ்டிரா மாநிலம் புனேவில் உள்ள ஒரு நாளிதழில் பணிபுரிகின்றனர். சந்துவின் மேற்கோளை உயிர்ப்பிப்பதன் மூலம், அவர்களின் தனிப்பட்ட மற்றும் தொழில் வாழ்க்கையின் நிச்சயமற்ற நிகழ்வுகளின் தொடர்ச்சி மற்றும் தெற்கு மகாராஷ்டிராவில் ஏற்பட்ட நிலநடுக்கம் அவர்களின் வாழ்க்கையின் போக்கை எவ்வாறு மாற்றுகிறது என்பதே கதை.
இயக்குனர்: விக்ரம் பட்வர்தன் மகாராஷ்டிராவின் புனேவில் ஒரு புகைப்பட பத்திரிக்கையாளர். கலாச்சாரம் முதல் குற்றம் வரை அரசியல், விளையாட்டு என பல்வேறு துறைகளை படம் பிடித்தவர். பிரேம் இயக்குநராக அவர் அறிமுகமான படம்.
தயாரிப்பாளர்: Zee ஸ்டுடியோஸ் என்பது திரைப்படத் தயாரிப்பு, விநியோகம், சர்வதேச விநியோகம், விளம்பரம் மூலம் வருவாய் ஈட்டும் முன்னணி நிறுவனம். 2012 இல் நிறுவப்பட்ட ஒரு விருது பெற்ற திரைப்பட தயாரிப்பு மற்றும் விநியோக ஸ்டுடியோ ஆகும்.
கூட்டுறவு அமைச்சகம்
கூட்டுறவுத் துறையின் வளர்ச்சிக்கு புதுப்பிக்கப்பட்ட உத்வேகத்தை வழங்குவதற்கும், கூட்டுறவிலிருந்து செழிப்புக்கான தொலைநோக்குப் பார்வையை அடைவதற்கும் பிரதமர் திரு நரேந்திர மோடி தலைமையில் புதிய கூட்டுறவு அமைச்சகம் 2021 ஜூலை 06 அன்று உருவாக்கப்பட்டது
கூட்டுறவுத் துறையின் வளர்ச்சிக்கு புதுப்பிக்கப்பட்ட உத்வேகத்தை வழங்குவதற்கும், கூட்டுறவிலிருந்து செழிப்புக்கான தொலைநோக்குப் பார்வையை அடைவதற்கும் பிரதமர் திரு நரேந்திர மோடி தலைமையில் புதிய கூட்டுறவு அமைச்சகம் 2021 ஜூலை 06 அன்று உருவாக்கப்பட்டது. மத்திய உள்துறை மற்றும் கூட்டுறவுத்துறை அமைச்சர் திரு அமித் ஷாவின் ஆற்றல்மிக்க வழிகாட்டுதலின் கீழ், கூட்டுறவு அமைச்சகம் அனைத்து மாநில அரசுகள் மற்றும் பிற பங்குதாரர்களுடன் இணைந்து, கூட்டுறவுத் துறையின் வளர்ச்சிக்காக இடைவிடாது பாடுபட்டு வருகிறது.
இந்தப் பின்னணியில், 2022, செப்டம்பர் 08-09 தேதிகளில் புதுதில்லியில் உள்ள விஞ்ஞான் பவனில் கூட்டுறவு அமைச்சகத்தால் மாநிலக் கூட்டுறவுத்துறை அமைச்சர்களின் இரண்டு நாள் மாநாடு நடத்தப்பட்டது. கூட்டுறவுத்துறை இணையமைச்சர் திரு பி.எல். வர்மாவின் வரவேற்புரையுடனும் மத்திய உள்துறை மற்றும் கூட்டுறவு அமைச்சர் திரு அமித் ஷாவின் தொடக்க உரையுடனும் மாநாடு தொடங்கியது.
மாநாட்டின் முதல் நாளான நேற்று, மாநிலக் கூட்டுறவுத்துறை அமைச்சர்கள், யூனியன் பிரதேசங்களின் துணைநிலை ஆளுநர்கள் மற்றும் பல மூத்த அதிகாரிகள் கூட்டுறவுத்துறையுடன் தொடர்புடைய பல துறைகள் குறித்து தங்கள் கருத்துக்களை முன்வைத்தனர்.
தேசிய கூட்டுறவுக் கொள்கை, தேசிய கூட்டுறவு தரவுத்தளம், கூட்டுறவு அமைச்சகத்தால் முன்மொழியப்பட்ட புதிய திட்டங்கள் அதாவது ஒவ்வொரு பஞ்சாயத்திலும் தொடக்க வேளாண்மை கடன் சங்கங்கள், விவசாயம் சார்ந்த மற்றும் இதர பொருட்களின் ஏற்றுமதி, இயற்கை வேளாண் பொருட்களின் விளம்பரம் மற்றும் சந்தைப்படுத்தல், புதிய பகுதிகளுக்கு கூட்டுறவுகளை விரிவுபடுத்துதல் உள்ளிட்ட பல்வேறு முக்கிய தலைப்புகளில் விவாதங்கள் நடைபெற்றன. மேலும், தொடக்க வேளாண் கடன் சங்கங்கள் தொடர்பான விஷயங்கள் மற்றும் தொடக்க வேளாண் கடன் சங்கங்கள் கணினிமயமாக்கல் உள்ளிட்ட மாதிரி அமைப்புச் சட்டங்கள், செயலிழந்த தொடக்க வேளாண் கடன் சங்கங்களுக்குப் புத்துயிர் அளிப்பதற்கான செயல் திட்டம், தொடக்க வேளாண் கடன் சங்கங்களின் மாதிரி அமைப்புச் சட்டங்கள் ஆகியவற்றுடன் தொடக்கக் கூட்டுறவுச் சங்கங்களுக்கு நீண்ட கால நிதியுதவிக்கு முன்னுரிமை அளிப்பது, பால் கூட்டுறவு சங்கங்கள், மீன் கூட்டுறவு சங்கங்கள் போன்றவை தொடர்பான விஷயங்களும் விவாதிக்கப்பட்டன.
கூட்டுறவின் மூலம் வளம் மந்திரத்தை மெய்ப்பிக்கவும், நாட்டில் கூட்டுறவு அடிப்படையிலான பொருளாதார மாதிரிக்கு உத்வேகம் அளிப்பதற்காகவும் அனைத்து பங்குதாரர்களும் ஒன்றிணைந்து செயல்பட வேண்டும் என்ற தீர்மானத்துடன் மாநாடு நிறைவடைந்தது.
மேலும் விவரங்களுக்கு இந்த ஆங்கில செயதிக்குறிப்பைக் காணவும்: https://pib.gov.in/PressReleasePage.aspx?PRID=1858195
அறிவியல் மற்றும் தொழில்நுட்பத்துறை
SARS-CoV-2 கிருமியின் பிரதானப் புரோட்டியேசைக் குறிவைத்து COVID-19 க்கு சிகிச்சையளிப்பதற்காக மருந்து வங்கி தரவுத்தளத்தில் இருந்து அங்கீகரிக்கப்பட்ட மருந்துகளை மறுநோக்கம் செய்கிறது வாரணாசி IIT, BHU.
SARS-CoV-2 மருந்து மூலக்கூறை விரைவாக கண்டறிய கிடைக்கக்கூடிய மற்றும் அங்கீகரிக்கப்பட்ட மருந்துகளிலிருந்து ஈயக்கலவை அடையாளம் காணும் வாரணாசியின் இந்தியத் தொழில் நுட்பக்கழகம் - பானாரஸ் இந்து பல்கலைக்கழகம் -  வின் ஆராய்ச்சிக்கு அறிவியல் மற்றும் பொறியியல் ஆராய்ச்சி வாரியம் ஒப்புதல் அளித்துள்ளது.
பேராசிரியர் விகாஷ் குமார் துபேயின் ஆராய்ச்சி குழு, SARS-CoV-2 பிரதான புரோட்டியேசின் தடுப்பானாக மருந்து வங்கியின் தரவுத்தள சேர்மங்களை ஆராய்வதன் மூலம் SARS-CoV-2க்கு எதிராக புதிய மருந்தை உருவாக்கும் பணியில் ஈடுபட்டுள்ளது. SARS-CoV-2 திரட்டல் மற்றும் பெருக்கலுக்கு தேவையான ஒரு முக்கிய நொதி இதுவாகும்.  SARS-CoV-2 பிரதான புரோட்டியேசின் தடுப்பானை அடையாளம் காண இவை விரிவாக கணக்கிட்டு சோதனை ஆய்வுகளை மேற்கொள்ளும்.
சிறுபான்மையினர் நலன் அமைச்சகம்
2020 ஹஜ்யாத்திரை மேற்கொள்ள இந்தியாவிலிருந்து முஸ்லிம்கள் சவுதி அரேபியா செல்ல மாட்டார்கள்.
கொரோனா தொற்று சவால்கள் காரணமாக, சவுதி அரேபிய அரசு எடுத்த முடிவுக்கு மதிப்பளிக்கும் வகையிலும், மக்களின் நலன் மற்றும் ஆரோக்கியத்தைக் கருத்தி்ல் கொண்டும், இந்த ஆண்டு ஹஜ் யாத்திரை  மேற்கொள்ள, இந்தியாவிலிருந்து முஸ்லிம்கள் சவுதி அரேபியா செல்ல மாட்டார்கள் என முடிவு செய்யப்பட்டுள்ளது என மத்திய சிறுபான்மையினர் விவகாரத்துறை அமைச்சர் திரு முக்தர் அப்பாஸ் நக்வி இன்று தெரிவித்தார். இன்று நடந்த பத்திரிக்கையாளர் சந்திப்பில் அவர் பேசினார்.
சவுதி அரேபியாவின் ஹஜ், உம்ரா அமைச்சர் டாக்டர். முகமது சலே பின் தாகர் பென்டனிடம் இருந்து நேற்று தொலைபேசி அழைப்பு வந்ததாகவும், கொரோனா தொற்று காரணமாக இந்தாண்டு ஹஜ் யாத்திரைக்கு , இந்தியாவில் இருந்து ஹஜ் யாத்திரிகர்களை அனுப்பவேண்டாம் என சவுதி அரேபியா அமைச்சர் ஆலோசனை கூறியதாகவும் அவர் தெரிவித்தார். இந்த விஷயம் குறித்து விரிவாக ஆலோசித்தாகவும், கொரோன தொற்று சாவல்களை இந்த உலகமே சந்தித்து வருவதாகவும், இதனால் சவுதி அரேபியாவும் பாதிக்கப்பட்டுள்ளதை அவர்கள் ஒப்புக் கொண்டதாக மத்திய அமைச்சர் கூறினார்.
இந்தாண்டு ஹஜ் யாத்திரைக்கு 2,13,000 விண்ணப்பங்கள் பெறப்பட்டதாக திரு முக்தர் அப்பாஸ் நக்வி கூறினார். விண்ணப்பதாரர்கள் செலுத்திய பணத்தை எந்தப் பிடித்தமும் இல்லாமல், திருப்பிச் செலுத்தும் பணிகள் இன்று தொடங்கியுள்ளது. இந்தப் பணம் விண்ணப்பதாரர்களின் வங்கிக் கணக்கில், ஆன்லைன் மூலம் நேரடியாக திருப்பிச் செலுத்தப்படும்.
இந்தாண்டு ஹஜ் யாத்திரைக்கு ஆண் துணையில்லாமல் செல்ல 2,300-க்கும் மேற்பட்ட பெண்கள் விண்ணப்பித்து இருந்ததாக அமைச்சர் தெரிவித்தார். இவர்கள் இந்தாண்டு விண்ணப்பம் அடிப்படையில் அடுத்தாண்டு  ஹஜ் யாத்திரை செல்ல அனுமதிக்கப்படுவர் என அமைச்சர் தெரிவித்தார். இது தவிர புதிதாக விண்ணப்பிக்கும் பெண்கள் அடுத்தாண்டு ஹஜ் யாத்திரை செல்ல அனுமதிக்கப்படுவர்.
கடந்த 2019ஆம் ஆண்டில், மொத்தம் 2 லட்சம் முஸ்லிம்கள் ஹஜ் யாத்திரை மேற்கொண்டனர் என திரு நக்வி தெரிவித்தார். இவர்களில் 50 சதவீத பெண்களும் அடங்குவர். ஆண் துணை இல்லாமல் ஹஜ் யாத்திரை மேற்கொள்வதை மத்திய அரசு கடந்த 2018-இல் உறுதி செய்த பின், மொத்தம் 3,040 பெண்கள் ஹஜ் யாத்திரை மேற்கொண்டுள்ளனர்.
(
மின்னணு மற்றும் தகவல் தொழில்நுட்பம்
இந்தியா ஸ்டாக் அறிவு பரிமாற்றம் 2022
நடைபெற்று வரும் டிஜிட்டல் இந்தியா வாரம் 2022 கொண்டாட்டங்களின் ஒரு பகுதியாக, காணொலி வாயிலாக 3 நாட்கள் நடைபெறும் இந்தியா ஸ்டாக் அறிவு பரிமாற்றம் என்ற நிகழ்ச்சி ஜூலை 7-ஆம் தேதி தொடங்கியது. இந்தியாவின் 1.4 பில்லியன் மக்களை டிஜிட்டல் யுகத்துடன் இணைக்கும் மென்பொருள் தளமான இந்தியா ஸ்டாக், டிஜிட்டல் உலகிற்கு அளித்த குறிப்பிடத்தக்க பங்களிப்பை உலகிற்கு எடுத்துரைக்கும் வாய்ப்பை இந்த நிகழ்ச்சி வழங்கும்.
துவக்க அமர்வில் பேசிய மத்திய மின்னணு மற்றும் தகவல் தொழில்நுட்ப அமைச்சகத்தின் செயலாளர் திரு அல்கேஷ் குமார் ஷர்மா, கடந்த எட்டு ஆண்டுகளில் டிஜிட்டல் உலகிற்கு மாறுவதில் நாடு சந்தித்த பல்வேறு சவால்கள் பற்றி விளக்கினார். தேசிய தகவலியல் மையத்தின் தலைமை இயக்குநர் திரு ராஜேஷ் கெரா தமது உரையின்போது, கிராமப்புற அல்லது நகர்புறங்களில் ஆகட்டும், எளிதான வாழ்க்கையை ஏற்படுத்தித் தருவதற்காக இறுதி பயனாளியை சென்றடையவும், நல்ல ஆளுகையை அளிப்பதற்கும் பின்புலமாக இருந்த ஆதார் மற்றும் செல்பேசி ஆகிய இரண்டு சேவைகள் குறித்து விரிவாகப் பேசினார்.
காணொலி நிகழ்ச்சியின் முதல் நாளில் 53 நாடுகளைச் சேர்ந்த 5000க்கும் மேற்பட்ட பங்கேற்பாளர்கள் கலந்து கொண்டதுடன், 19 குறிப்பிடத்தக்க பேச்சாளர்கள் தங்களது அனுபவங்களையும், அறிவையும் பகிர்ந்து கொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1840024
பிரதமர் அலுவலகம்
மகளிர் குத்துச்சண்டை 57 கிலோ எடைப்பிரிவில் வெண்கலப் பதக்கம் வென்ற குத்துச்சண்டை வீராங்கனை பர்வீன் ஹூடாவுக்கு பிரதமர் வாழ்த்து
ஆசிய விளையாட்டுப் போட்டிகளில் மகளிர் குத்துச்சண்டை 57 கிலோ எடைப்பிரிவில் வெண்கலப் பதக்கம் வென்ற குத்துச்சண்டை வீராங்கனை பர்வீன் ஹூடாவுக்கு பிரதமர் திரு. நரேந்திர மோடி வாழ்த்து தெரிவித்துள்ளார்.
பிரதமரின் எக்ஸ் பதிவு வருமாறு;
"குத்துச்சண்டையில் இன்னொரு பதக்கம்...
மகளிர் குத்துச்சண்டை 57 கிலோ எடைப்பிரிவில் வெண்கலப் பதக்கம் வென்ற @BoxerHoodaவுக்கு வாழ்த்துகள். அவரது கடின உழைப்புக்கு இந்த பதக்கம் ஒரு சான்றாகும்.
அவரது எதிர்காலம் சிறக்க வாழ்த்துகள்!"
AD/ANU/PKV/KRS
(
நுகர்வோர் நலன், உணவு மற்றும் பொது விநியோகம் அமைச்சகம்
'செயல்திறன் மிக்க , வேகமான மற்றும் தடையற்ற நுகர்வோர் குறைதீர்வுக்கான தொலைநோக்குப் பார்வை' குறித்து ஆலோசிக்க தேசிய பயிலரங்கம்
மத்திய நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் உள்ள நுகர்வோர் விவகாரத் துறை, தேசிய ஆணையத்தின் தலைவர் மற்றும் உறுப்பினர்கள் கலந்து கொள்ளும், 'செயல்திறன் மிக்க , வேகமான மற்றும் தடையற்ற நுகர்வோர் குறைதீர்வுக்கான தொலைநோக்குப் பார்வை ' என்ற தேசிய பயிலரங்கை நடத்துகிறது. மாநில ஆணையங்கள் மற்றும் தேர்ந்தெடுக்கப்பட்ட மாவட்ட ஆணையங்களின் தலைவர்கள், மாநிலங்களின் முதன்மை செயலாளர்கள் புது தில்லியில் 20-ந்தேதி நடைபெறும் பயிலரங்கில் கலந்து கொள்கிறார்கள்.
மத்திய நுகர்வோர் விவகாரங்கள், உணவு மற்றும் பொது விநியோகம், ஜவுளி மற்றும் வர்த்தகம் மற்றும் தொழில்துறை அமைச்சர் திரு பியூஷ் கோயல் இந்த பயிலரங்கைத் தொடங்கி வைக்கிறார்.
பயனுள்ள மற்றும் விரைவான நுகர்வோர் தாவாக்களை நிவர்த்தி செய்வது குறித்து விவாதிப்பதும் ஆலோசிப்பதும் இந்த பயிலரங்கின் நோக்கமாகும். நுகர்வோர் குறைகளைத் தீர்ப்பதில் நாடு முழுவதும் உள்ள பல்வேறு நுகர்வோர் ஆணையங்கள் எதிர்கொள்ளும் முக்கிய சிக்கல்களைப் புரிந்துகொள்வது மற்றும் சட்ட விதிகள் மற்றும் தொழில்நுட்பத்தின் ஆதரவுடன் இந்த கவலைகளை நிவர்த்தி செய்வதும் இதன் நோக்கமாகும்.
மேலும் பல்வேறு முக்கிய விஷயங்கள் பற்றி பயிலரங்கில் விவாதிக்கப்படவுள்ளது.
நுகர்வோர் விவகாரங்கள், உணவு மற்றும் பொது விநியோகம், சுற்றுச்சூழல், வனம் மற்றும் பருவநிலை மாற்றத்துறை இணையமைச்சர் திரு அஷ்வினி குமார் சௌபே, நுகர்வோர் விவகாரங்கள், உணவு மற்றும் பொது விநியோகம் மற்றும் ஊரக வளர்ச்சித்துறை இணையமைச்சர் சாத்வி நிரஞ்சன் ஜோதி, தேசிய நுகர்வோர் குறைதீர் ஆணையத்தின் தலைவர் நீதிபதி ஆர்.கே.அகர்வால் உள்ளிட்டோர் இதில் கலந்து கொள்கின்றனர்.
பிரதமர் அலுவலகம்
தமிழ்நாட்டின் செங்கல்பட்டில் ஏற்பட்ட சாலை விபத்தில் உயிரிழந்தோருக்கு பிரதமர் இரங்கல் தெரிவித்துள்ளார்
தமிழ்நாட்டின் செங்கல்பட்டு மாவட்டத்தில் ஏற்பட்ட சாலை விபத்தில் உயிரிழந்தோருக்கு பிரதமர் திரு நரேந்திர மோடி ஆழ்ந்த இரங்கல் தெரிவித்துள்ளார்.
பிரதமர் அலுவலக ட்விட்டரில் கூறியிருப்பதாவது:
“செங்கல்பட்டில் ஏற்பட்ட சாலை விபத்து காரணமான உயிரிழப்புகளால் வேதனை அடைந்துள்ளேன். தங்களின் அன்புக்குரியவர்களை இழந்திருப்போருக்கு எனது இரங்கல்கள். காயமடைந்தவர்கள் விரைவில் குணமடைய பிரார்த்திக்கிறேன்: PM @narendramodi"
மின்னணு மற்றும் தகவல் தொழில்நுட்பம்
“பொதுச் சேவை மையம் மூலம் தலித் மக்களுக்கு அதிகாரம் வழங்குதல்” பாபா சாகிப் அம்பேத்கர் பிறந்தநாளன்று பயிலரங்கு
பி.ஆர். அம்பேத்கரின் 127 ஆவது பிறந்தநாள் நினைவாக மின்னணுவியல் தகவல் தொழில்நுட்ப அமைச்சகம் பாபா சாகிப் அம்பேத்கரின் தொலைநோக்கையும் செய்திகளையும் அடித்தள நிலைக்குக் கொண்டுசெல்ல பத்து நாள் செயல்திட்டத்தை மேற்கொள்கிறது. பொதுச் சேவை மையங்களை நடத்தும் கிராமநிலை தொழில்முனைவோர் உதவியுடன் நடத்தப்படும் இந்தச் செயல்பாடுகள் “பொதுச் சேவை மையம் மூலம் தலித் மக்களுக்கு அதிகாரம் வழங்குதல்” என்ற பயிலரங்குடன் பட்னாவில் தொடங்குகிறது. மின்னணுவியல் தகவல் தொழில்நுட்பம், சட்டம், நீதித்துறை அமைச்சர் திரு. ரவிசங்கர் பிரசாத் இப்பயிலரங்கைத் தொடங்கிவைக்கிறார்.
இந்த ஒருநாள் பயிலரங்கில் கிராமநிலை தொழில்முனைவோர் 200 பேரும் பிரதமரின் கிராம டிஜிட்டல் எழுத்தறிவுத் திட்டத்தில் சான்றளிக்கப்பட்டவர்களும் பங்கேற்பார்கள். பீகாரில் தலித் மக்களும் ஒதுக்கப்பட்ட சமுதாயத்தினரும் பொதுச் சேவை மையங்கள் மூலம் ஆளுகைச் சேவைகள் பெறுவது, டிஜிட்டல் அதிகாரமளித்தல், திட்டப் பயன்களைப் பெறுவது ஆகியவற்றில் ஏற்பட்டுள்ள முன்னேற்றம் அவற்றின் தாக்கம் ஆகியவற்றை இந்தப் பயிலரங்கு காட்சிப்படுத்தும். இந்தப் பத்து நாள் திட்டத்தில் பொதுச் சேவை மையங்களும் கிராமநிலை தொழில்முனைவோரும் பெண்களிடையே சானிடரி நாப்கின்களை விநியோகம் செய்வார்கள் இலவச மருத்துவமுகாம்களை நடத்துவார்கள், பட்டியல் வகுப்பினர், பழங்குடியினரிடையே கழிவறைப் பயன்பாடு குறித்த விழிப்புணர்வை உருவாக்குவார்கள். பிரதமர் கிராம டிஜிட்டல் எழுத்தறிவுத் திட்டத்தில் அனைத்துப் பட்டியல் வகுப்பு, பழங்குடியினரைப் பதிவு செய்தல் போன்ற நடவடிக்கைகளிலும் ஈடுபடுவார்கள்.
பிரதமர் அலுவலகம்
82-வது அனைத்திந்திய சட்டமன்ற தலைவர்கள் மாநாட்டின் தொடக்க நிகழ்வில் நவம்பர் 17 அன்று பிரதமர் உரையாற்றுகிறார்
82-வது அனைத்திந்திய சட்டமன்ற தலைவர்கள் மாநாட்டின் தொடக்க நிகழ்வில் 2021 நவம்பர் 17 அன்று காலை 10 மணிக்கு காணொலி மூலம் பிரதமர் திரு நரேந்திர மோடி உரையாற்றுகிறார்.
இந்திய சட்டமன்றங்களின் தலைமை அமைப்பான அனைத்திந்திய சட்டமன்ற தலைவர்கள் மாநாடு 2021-ம் ஆண்டில் அதன் நூற்றாண்டை கொண்டாடுகிறது. அனைத்திந்திய சட்டமன்ற தலைவர்கள் மாநாட்டின் நூற்றாண்டைக் கொண்டாடும் விதமாக அதன் 82-வது பதிப்பு 2001 நவம்பர் 17 மற்றும் 18 ஆகிய தேதிகளில் சிம்லாவில் நடைபெறுகிறது.
மக்களவைத் தலைவர், ஹிமாச்சலப் பிரதேச முதல்வர் மற்றும் மாநிலங்களவை துணைத் தலைவர் ஆகியோர் இதில் கலந்து கொள்கின்றனர்.
நுகர்வோர் நலன், உணவு மற்றும் பொது விநியோகம் அமைச்சகம்
‘இந்தியாவில் உற்பத்தி செய்வோம் - பொம்மைகளுடன் பாதுகாப்பாக விளையாடுவோம்’
சுதந்திரத்தின் 75-வது ஆண்டை முன்னிட்டு நடைபெறும் ‘ஆசாதி கா அம்ரித் மஹோத்சவ்’ விழாவைக் கொண்டாடும் வகையில் ‘இந்தியாவில் உற்பத்தி செய்வோம் - பொம்மைகளுடன் பாதுகாப்பாக விளையாடுவோம்’ என்ற தலைப்பில் வெபினாருக்கு  இந்தியத் தரநிலைகள் குழு  ஏற்பாடு செய்திருந்தது.
பொம்மை உற்பத்தியாளர்கள், தொழிற்சங்கங்கள், கல்வியாளர்கள் என துறைசார்ந்த பங்குதாரர்கள் இந்தக் கருத்தரங்கில் பங்கேற்றனர். பல்வேறு வயதுக் குழந்தைகளின் கற்றல் திறன்களை வளர்ப்பதில் பொம்மைகளின் பங்கு, அவ்வாறான பொம்மைகளை வடிவமைத்தல் மேம்படுத்துதல் குறித்து இந்த கருத்தரங்கில் பேச்சாளர்கள் விளக்கினர். பொம்மைகளின் பாதுகாப்பு அம்சங்கள் மற்றும் பொம்மைகளின் சோதனை குறித்தும் விவாதிக்கப்பட்டது.
பொம்மைகளைத் தரப்படுத்துதல் குறித்து BIS எடுத்துவரும் நடவடிக்கைகள், பொம்மைத் தொழில் துறை ஒழுங்குமுறையின் முக்கியத்துவம், இந்தியாவில் உற்பத்தி செய்யப்பட்ட பொம்மைகளை ஏற்றுமதி செய்யும் வாய்ப்புகள் மற்றும் பொம்மைகள் உற்பத்தித் துறையில் சமீபத்திய முன்னேற்றங்கள்/புதுமைகள் குறித்தும் விவாதிக்கப்பட்டது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசி திட்டத்தின் கீழ் இதுவரை 97.14 கோடி தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 16,862 பேருக்கு புதிதாக தொற்று ஏற்பட்டுள்ளது
குணமடைந்தோர் விகிதம் தற்போது 98.07 சதவீதம்; 2020 மார்ச் மாதத்திற்குப்பின் இதுவே அதிகமான அளவு.
கடந்த 24 மணி நேரத்தில் 19,391 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,33,82,100 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் தற்போது 0.60 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 2,03,678; கடந்த 216 நாட்களில் இது மிக குறைந்த எண்ணிக்கை.
வாராந்திர பாதிப்பு விகிதம்  கடந்த 112 நாட்களாக 3 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 46 நாட்களில் 3 சதவீதத்துக்கும் குறைவாக உள்ளது.
இதுவரை மொத்தம் 58.88 கோடி கொவிட் பரிசோதனைகள் செய்யப்பட்டுள்ளன.
(Visitor Counter : 115
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 217.11 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 15,85,343 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 46,342 கொவிட் சிகிச்சை பெறுபவர்கள் எண்ணிக்கை 0.10 சதவீதமாக உள்ளது.
குணமடைந்தோர் விகிதம் தற்போது 98.71 சதவீதம்
கடந்த 24 மணி நேரத்தில் 5,291 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,39,78,271 என அதிகரித்துள்ளது.
கடந்த 24 மணி நேரத்தில் 5,443 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.27 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,39,062 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1861366